ใบความรู้ที่  1  เรื่อง   ความหลากหลายทางชีวภาพ


การจัดจำแนกกลุ่มของสิ่งมีชีวิต


เนื่องจากสิ่งมีชีวิตในโลกนี้มีมากมายหลายล้านสปีชีส์ นักวิทยาศาสตร์ต้องอาศัยวิธีการจัดกลุ่มของสิ่งมีชีวิตเป็นกลุ่มต่างๆ เพื่อให้ง่ายต่อการศึกษาและเก็บข้อมูล โดยมีการแบ่งประเภทจากกลุ่มใหญ่ไปยัง กลุ่มย่อย จากการแบ่งกลุ่มที่อาศัยรายละเอียดเพียงเล็กน้อยไปสู่การแบ่งกลุ่มที่ต้องอาศัยรายละเอียดจำนวนมาก ซึ่งเรียกว่า อนุกรมวิธาน (Taxanomy) ลำดับการจัดแบ่งหมวดหมู่สิ่งมีชีวิตจากใหญ่ไปเล็ก ดังนี้
อาณาจักร ( ไฟลั่ม/ดิวิชั่น ( คลาส ( ออเดอร์ ( วงศ์ ( สกุล ( สปีชีส์
                (Kingdom ( phylum/ Division ( Class ( Order ( Family ( Genus ( Species)


ปัจจุบันนักวิทยาศาสตร์เชื่อว่า สิ่งมีชีวิตทั้งหมดบนโลกนี้มีจำนวนประมาณ 2 – 3 ล้านสปีชีส์ โดยที่บันทึกอย่างเป็นทางการแล้ว 1.4 ล้านสปีชีส์ สิ่งมีชีวิตบนโลกสามารถแบ่งออกเป็น 5 อาณาจักรดังนี้
1.  อาณาจักรโมเนอรา (Kingdom Monera) เป็นอาณาจักรของโพรคาริโอตเซลล์เดียว ไม่มี
นิวเคลียส ได้แก่ แบคทีเรียต่างๆ มีประมาณ 6,000 สปีชีส์    สิ่งมีชีวิตในอาณาจักรนี้มีลักษณะเป็นเซลล์เดียว ไม่มีเยื่อหุ้มนิวเคลียส มองด้วยตาเปล่าไม่เห็น พบอยู่ทุกหนทุกแห่งในอากาศ ในน้ำ ในดิน และยังสามารถอาศัยอยู่บนหรือในพืชและสัตว์ แบคทีเรียมีรูปร่างหลายแบบ คือ รูปแท่ง รูปกลม และรูปเกลียว ดังภาพ

2.  อาณาจักรโพรติสตา (Kingdom Protista) เป็นอาณาจักรของยูคาริโอตเซลล์เดียว มีประมาณ 60,000 สปีชีส์ มีนิวเคลียสที่แท้จริง  คือ มีเยื่อหุ้มนิวเคลียส  อาศัยอยู่ในน้ำหรือสิ่งมีชีวิตชนิดอื่น  บางชนิดกินอาหารได้โดยรับอาหารเข้าเซลล์  บางชนิดมีคลอโรฟิลล์สามารถสังเคราะห์ด้วยแสงได้เหมือนพืช สิ่งมีชีวิตอาณาจักรนี้แบ่งได้หลายกลุ่ม สิ่งมีชีวิตในอาณาจักรนี้มีนิวเคลียสที่แท้จริง คือ มีเยื่อหุ้มนิวเคลียส แบ่งเป็นหลายกลุ่ม ดังนี้


1.   กลุ่มคล้ายสัตว์ ได้แก่ โพรโทซัว (Protozoa) สิ่งมีชีวิตในกลุ่มนี้เคลื่อนที่ได้
โดยใช้อวัยวะแบบต่างๆ ดังนี้



พวกมีเท้าเทียม เช่น อะมีบา



พวกมีซิเลีย ซึ่งเป็นขนเล็กๆ สั้นๆ เช่น พารามีเซียม



พวกมีแฟลเจลลัม ซึ่งเป็นโครงสร้างที่มีลักษณะเป็นเส้นยาวๆ เช่น ยูกลีนา



พวกไม่มีโครงสร้างในการเคลื่อนที่ พวกนี้จะดำรงชีวิตเป็นปรสิตทั้งหมด เช่น 
พลาสโมเดียม 



ตัวอย่างสิ่งมีชีวิตในกลุ่มนี้ เป็นดังภาพ

2.
กลุ่มคล้ายพืช ได้แก่ สาหร่าย สิ่งมีชีวิตในกลุ่มนี้เป็นโพรทิสต์ที่มีขนาดใหญ่ 
พบในสระหรือในทะเล มีคลอโรฟิลล์ และสามารถสังเคราะห์ด้วยแสงได้ ไม่มีใบ ไม่มีลำต้นและไม่มีรากเหมือนพืช
ตัวอย่างสิ่งมีชีวิตในกลุ่มนี้ เป็นดังภาพ

3. อาณาจักรเห็ดรา (Kingdom Fungi) ได้แก่ สิ่งมีชีวิตจำพวกเห็ด รา และยีสต์ เป็นต้น มี
ประมาณ 70,000 สปีชีส์ มีลักษณะคล้ายพืชประกอบด้วยใยบาง ๆ เรียกว่า  ไฮฟา (hypha)  บางชนิดเหมือนพืชแต่ไม่มีคลอโรฟิลล์  สืบพันธ์โดยการสร้างสปอร์  ราบางชนิดเป็นปรสิตอาศัยอยู่บนหรือในสิ่งมีชีวิตชนิดอื่น  เช่น  ราขนมปัง ราบนซังข้าวโพดบางชนิดกินซากของสิ่งมีชีวิตที่ตายแล้ว  บางชนิดบริโภคสารอินทรีย์ที่สิ่งมีชีวิตอื่นสร้างไว้โดย ส่วนใหญ่เห็ดมักจะขึ้นอยู่ตามซากต้นไม้ ส่วนราและยีสต์มักขึ้นอยู่ตามอาหาร เห็ดราบางชนิดสามารถดูดกลืนสารอินทรีย์จากพื้นดินได้โดยตรง
ตัวอย่างสิ่งมีชีวิตกลุ่มนี้ ดังภาพ

4. อาณาจักรพืช (Kingdom Plantae) ได้แก่ สิ่งมีชีวิตพวกพืช มีสมาชิกประมาณ 250,000 สปีชีส์ สิ่งมีชีวิตชนิดนี้มีคลอโรฟิลล์ สามารถสร้างอาหารเองได้โดยการสังเคราะห์ด้วยแสง สามารถเปลี่ยนก๊าซคาร์บอนไดออกไซด์ให้เป็นอาหาร และคายก๊าซออกซิเจนออกสู่บรรยากาศโลกได้  แบ่งออกเป็น 2 กลุ่ม  โดยใช้สปอร์เป็นเกณฑ์ ได้แก่  พวกที่สร้างสปอร์  เช่น  มอส  ลิเวอร์เวิร์ตและเฟิร์น ส่วนพวก ที่ไม่สร้างสปอร์หรือพวกสร้างเมล็ด เช่น พวกสน และพวกพืชมีดอก
พวกที่สร้างสปอร์ แบ่งเป็น 2 กลุ่ม 



กลุ่มแรก เป็นพืชที่อยู่ในที่ชื้น ใบมีลักษณะบางจึงสูญเสียน้ำได้ง่าย ไม่มีลำต้นหรือรากที่แท้จริง สร้างสปอร์ซึ่งเป็นเซลล์สืบพันธุ์บริเวณปลายยอด ลมจะพาสปอร์ปลิวไปตกบริเวณที่เหมาะสมและงอกเป็นต้นใหม่ปกคลุมผิวดิน ช่วยเก็บความชื้นให้แก่ดิน พืชมีบทบาทสำคัญต่อวัฏจักรน้ำและเปลี่ยนแปลงองค์ประกอบทางเคมีของบรรยากาศ  และดินด้วยการดูดซับธาตุอาหาร และยังมีบทบาทเป็นผู้ผลิตในห่วงโซ่อาหาร
[image: image13.jpg]' S A
E‘IJ%'N“IIEN!!UFWI!?EJ







ตัวอย่างพืชกลุ่มนี้ เช่น มอส ลิเวอร์เวิร์ต ดังภาพ

กลุ่มที่สอง เป็นพืชที่มีลำต้นแข็งแรง มีรากและใบที่มีลักษณะหนา เนื่องจากมีไขเคลือบใบเพื่อลดการสูญเสียน้ำ ภายในลำต้นมีท่อลำเลียงน้ำเรียก ไซเลม (xylem) พืชในกลุ่มนี้ แพร่พันธุ์โดยการสร้างสปอร์ใต้ใบแก่ที่มีลักษณะแตกต่างจากใบอ่อนซึ่งม้วนงอ
ตัวอย่างพืชกลุ่มนี้ ได้แก่ เฟิร์น ดังภาพ

พวกที่ไม่สร้างสปอร์หรือพวกสร้างเมล็ด พืชพวกที่สร้างเมล็ดแบ่งเป็น 2 กลุ่ม คือ

กลุ่มแรก กลุ่มที่ไม่มีดอกหรือกลุ่มที่เมล็ดไม่มีสิ่งห่อหุ้มมีหลายชนิด มีสีเขียวตลอดปีใบมีลักษณะคล้ายเข็ม เพื่อลดการสูญเสียน้ำภายในลำต้นมีท่อลำเลียงน้ำเรียก ไซเลม (xylem) ไม่มี ดอกแต่สร้างโคนตัวผู้และตัวเมีย หลังการปฏิสนธิจะสร้างเมล็ดภายในโคนตัวเมีย เมล็ดไม่มีผนังรังไข่ห่อหุ้มชอบขึ้นบริเวณอากาศเย็น พืชพวกนี้มีประโยชน คือ นำมาทำเครื่องเรือนเครื่องใช้ ทำไม้อัด ทำกระดาษ และทำเป็น เชื้อเพลิง


ตัวอย่างพืชในกลุ่มนี้ เช่น สนสองใบ สนสามใบ ดังภาพ

กลุ่มที่สอง กลุ่มพืชมีดอกหรือกลุ่มเมล็ดมีรังไข่ห่อหุ้ม มีดอกที่มีอวัยวะสืบพันธุ์อยู่  ภายใน ลมและแมลงจะนำละอองเรณูจากต้นตัวผู้ไปยังต้นตัวเมีย ภายหลังการปฏิสนธิ ดอกไม้จะสร้างเมล็ดที่มีรังไข่ห่อหุ้มและจะเจริญไปเป็นต้นใหม่ พืชที่มีดอกขนาดใหญ่เห็นได้     ชัดเจน เช่น กุหลาบ ชบา มีดอกขนาดเล็ก เช่น จอก แหน สนทะเล บางชนิดมีดอกแต่ไม่ค่อยเห็นดอก เช่น ตะไคร่ พลูด่างพืชเหล่านี้บางชนิดอยู่ในน้ำ เช่น ผักตบชวา บางชนิดเกาะต้นไม้อื่น เช่น กล้วยไม้ บางชนิดเลื้อยพันกับต้นไม้อื่น เช่น เถาวัลย์ บางชนิดเป็นปรสิต เช่น กาฝาก ฝอยทอง เป็นต้น

อาณาจักรสัตว์ (Kingdom Animalia) มีสมาชิกประมาณ 1,000,000 สปีชีส์ เป็นสิ่งมีชีวิตที่ไม่สามารถผลิตอาหารเองได้ จำเป็นต้องอาศัยการบริโภคสิ่งมีชีวิตอื่นเป็นอาหาร มีโครงสร้างของเซลล์จำนวนมากผสานกันเกิดเป็นอวัยวะต่างๆ มีตั้งแต่สิ่งมีชีวิตที่มีโครงสร้างเรียบง่าย เช่น ฟองน้ำ ไฮดรา ไปจนถึงสิ่งมีชีวิตที่มีโครงสร้างสลับซับซ้อน เช่น มนุษย์ ลิง  ซึ่งแบ่งได้ดังนี้




1.
ฟองน้ำ เป็นสัตว์ที่มีรูพรุนเล็กๆ กระจายทั่วตัว เป็นทางให้น้ำเข้า ส่วนทางน้ำออกเป็นรูค่อนข้างใหญ่อยู่ด้านบน และมีจำนวนน้อยกว่ารูน้ำเข้า ฟองน้ำมีโครงร่างที่เป็นสารพวกหินปูน     ซิลิกาหรือใยหินค้ำจุนแทรกอยู่ทั่วไปในผนังลำตัว



ฟองน้ำมีรูปร่างหลายแบบ เช่น ฟองน้ำรูปแจกัน ฟองน้ำรูปดอกเห็ด ฟองน้ำถูตัว 
ดังภาพ

2.
ไนดาเรีย เป็นสัตว์ที่มีรูปร่างเหมือนถุงที่ปลายด้านหนึ่งเปิด มีหนวดที่มีเซลล์เข็มพิษ ใช้ต่อยอยู่รอบปาก เซลล์นี้จะต่อยเหยื่อให้เป็นอัมพาตแล้วจับใส่ปาก



ตัวอย่างสัตว์พวกไนดาเรีย เช่น ไฮดรา แมงกะพรุน ปะการัง ดอกไม้ทะเล ดังภาพ

3.
หนอน สิ่งมีชีวิตพวกนี้แบ่งเป็น 3 กลุ่ม ได้แก่ หนอนตัวแบน (flat worm) หนอนตัวกลม (round worm) และหนอนปล้อง (segmented worm)




3.1
หนอนตัวแบน (flat worm) เป็นสัตว์ที่มีลำตัวแบน มีปากอยู่ปลายด้านหนึ่ง บางชนิดอยู่ในน้ำจืด ส่วนใหญ่เป็นปรสิตของสัตว์




ตัวอย่างหนอนตัวแบน เช่น พยาธิตืดหมู พยาธิใบไม้ในตับ ดังภาพ

3.2
หนอนตัวกลม (round worm) เป็นสัตว์ที่มีลำตัวกลมยาวเหมือนเส้นด้าย 
บางชนิดอยู่ในดิน บางชนิดเป็นปรสิตในพืชกัดกินรากพืชทำลายเนื้อเยื่อส่วนต่างๆ ทำให้พืช
ไม่เจริญ บางชนิดเป็นปรสิตในสัตว์ ในร่างกายของคน หนอนเหล่านี้เข้าสู่ร่างกายของคนโดย
ปนไปกับอาหาร




ตัวอย่างหนอนตัวกลม ได้แก่ พยาธิไส้เดือน พยาธิแส้ม้า พยาธิปากขอ ดังภาพ

3.3
หนอนปล้อง (segmented worm) เป็นสัตว์ที่มีลำตัวเป็นรูปทรงกระบอก ยาว แบ่งเป็นปล้องๆ มีเยื่อกั้นระหว่างปล้อง ผิวหนังปกคลุมด้วยเยื่อคิวทิเคิล (cuticle)  มีต่อมสร้างเมือก ทำให้ลำตัวชุ่มชื้นเสมอ ผิวหนังเป็นที่แลกเปลี่ยนแก๊ส



ตัวอย่างหนอนปล้อง ไส้เดือนดิน ปลิงน้ำจืด ดังภาพ

4.
พวกหอยหรือมอลลัส สัตว์ในกลุ่มนี้มีลำตัวนิ่ม ไม่แบ่งเป็นปล้อง บางชนิดมีเปลือก 1 หรือ 2  ฝา เพื่อป้องกันตัว มีเท่าเป็นกล้ามเนื้อแข็งแรงใช้ขุดดินหรือทราย หรือใช้ในการเคลื่อนที่ไปรอบๆ ตัวอย่างสัตว์กลุ่มนี้ เช่น หอยทาก หอยแครง หอยโข่ง หอยงาช้างหมึกกล้วย หมึกกระดอง เป็นต้น

5.
พวกอาร์โทรพอด (Arthropod) สัตว์กลุ่มนี้เป็นสัตว์ไม่มีกระดูกสันหลังกลุ่มใหญ่ที่สุด คำว่า “arthropod” หมายถึง ขาที่เป็นข้อเป็นปล้อง ดังนั้น สัตว์ในกลุ่มนี้ทั้งหมดจึงมีขาเป็นข้อและ ลำตัวแบ่งเป็นปล้องเช่นกัน มีเปลือกแข็งค้ำจุนอยู่นอกร่างกาย เรียกว่า มีโครงร่างแข็ง เมื่อเติบโตเกินขนาดโครงร่างแข็งภายนอกก็จะต้องลอกคราบและสร้างโครงร่างแข็งภายนอกใหม่ที่โตกว่าเดิม ที่หัวมีหนวดใช้สัมผัส 
กลุ่มสิ่งมีชีวิตพวกอาร์โทรพอด  แบ่งเป็น 4 กลุ่มย่อย ได้แก่ 


กลุ่มที่   1  พวกที่มีขา 3 คู่ เป็นสัตว์ที่มีมากที่สุดในพวกอาร์โทรพอด ร่างกายแบ่งเป็น 3 ส่วน 
ได้แก่ ส่วนหัว ส่วนอก และส่วนท้อง มีขา 3 คู่ มีหนวด 1 คู่ มีตาประกอบ ตัวอย่างเช่น แมลงวัน ผีเสื้อ ยุง เป็นต้น


กลุ่มที่   2  พวกที่มีขา 4 คู่ ไม่มีหนวด มีเขี้ยวพิษ ตัวอย่างเช่น แมงมุม แมงป่อง เป็นต้น


กลุ่มที่ 3  พวกที่มีขาระหว่าง 4 คู่ ถึง 20 คู่ มีหนวด 1 คู่ มีเปลือกแข็ง ตัวอย่างเช่น ปู กุ้ง

กลุ่มที่ 4  พวกมีขามากกว่า 20 คู่ บางชนิดเป็นสัตว์กินเนื้อ มีขากรรไกรแข็งแรง มีพิษทำให้เหยื่อเป็นอัมพาตได้ เช่น ตะขาบ บางชนิดกินพืช เช่น กิ้งกือ

6.
พวกเอไคโนเดิร์ม สัตว์ในกลุ่มนี้ทุกชนิดอาศัยในทะเล ผิวหนังเป็นหนาม ลำตัว    แบ่งเป็น 5 ส่วน ใช้ทิวบ์ฟีต (tube feet) ในการเคลื่อนที่ ตัวอย่างสัตว์ในกลุ่มนี้ เช่น ดาวทะเล เม่นทะเล ปลิงทะเล เป็นต้น

7. สัตว์มีกระดูกสันหลัง สัตว์กลุ่มนี้ในระยะที่เป็นตัวอ่อน ยังไม่มีกระดูกสันหลัง แต่มีโน-โตคอร์ดเป็นแกนของร่างกาย เมื่อเจริญเติบโตขึ้นจะเกิดกระดูกสันหลัง ซึ่งประกอบด้วยกระดูกอ่อน กระดูกแข็ง ขึ้นมาทำหน้าที่เป็นแกนของร่างกายแทน สัตว์ในกลุ่มนี้แบ่งเป็น 5 กลุ่มย่อย ดังนี้




7.1  พวกปลา ซึ่งเป็นสัตว์ที่อยู่ในน้ำตลอดชีวิต ลำตัวเพรียว ใช้ครีบว่ายน้ำ    ใช้เหงือกหายใจเอาออกซิเจนจากน้ำ บางชนิดมีเกล็ดปกคลุม บางชนิดมีผิวหนังหนา พวกปลายังแบ่งเป็นปลากระดูกแข็ง เช่น ปลาดุก ปลาช้อน ม้าน้ำ เป็นต้น และปลากระดูกอ่อน เช่น ปลาฉลาม ปลากระเบน เป็นต้น




7.2
  สัตว์สะเทินน้ำสะเทินบก พวกนี้มีผิวหนังลื่นและชื้น ผสมพันธุ์ในน้ำโดยปล่อย อสุจิและไข่ออกไปผสมกันในน้ำ เป็นการปฏิสนธิภายนอก ไข่ที่ปฏิสนธิแล้วจะฟักออกเป็นลูกอ๊อด เมื่ออยู่ในน้ำหายใจด้วยเหงือก และเมื่ออยู่บนบกจะหายใจด้วยปอด ตัวอย่างสัตว์กลุ่มนี้ เช่น กบ เขียด อึ่งอ่าง เขียดงู (งูดิน) เป็นต้น




7.3
  พวกเลื้อยคลาน สัตว์พวกนี้มีผิวหนังแห้ง มีเกล็ดเพื่อลดการสูญเสียน้ำจึง
สามารถมีชีวิตอยู่ในบริเวณแห้งแล้งและขาดน้ำได้ หายใจด้วยปอด การปฏิสนธิเกิดภายในตัวของ
เพศเมีย ไข่มีเปลือกเหนียว ตัวอย่างสัตว์พวกนี้ เช่น งู จิ้งเหลน กิ้งก่า ตุ๊กแก จระเข้ เป็นต้น



      7.4  พวกนก สัตว์ในกลุ่มนี้เป็นพวกสัตว์ปีก มีขนและปีก ส่วนใหญ่บินได้ ไม่มีฟัน แต่มีจะงอยปากที่ปรับให้เหมาะกับอาหารชนิดต่างๆ ภายในปอดมีถุงลมหลายถุงติดต่อกัน เพื่อช่วยในการหายใจและระบายความร้อน มีการปฏิสนธิภายใน ไข่มีเปลือกแข็งหุ้มเพื่อป้องกันภัย 



สัตว์ปีกที่บินไม่ได้มักมีขนาดใหญ่ วิ่งเร็ว บินได้ระยะสั้นๆ เช่น นกกระจอกเทศ นกกีวี นกอีมู บางชนิดมีรยางค์คู่หลังลักษณะคล้ายใบพาย (flipper) ใช้สำหรับว่ายน้ำ ไม่มี ถุงลม เช่น นกเพนกวิน



7.5
พวกเลี้ยงลูกด้วยนม สัตว์พวกนี้มีน้ำนมที่ผลิตจากต่อมน้ำนมสำหรับเลี้ยงลูกมีขนเป็นเส้นๆ ปกคลุมผิวลำตัว ส่วนใหญ่มีใบหู หายใจด้วยปอด ปฏิสนธิภายใน สัตว์กลุ่มนี้แบ่งเป็นหลายพวก ได้แก่ พวกที่ออกลูกเป็นไข่ ไม่มีใบหู มีต่อมน้ำนมที่ผิวหนังรวมเป็นกระจุกให้ ลูกอ่อนได้อาศัยเลียกิน เช่น ตุ่นปากเป็ด (platypus) พวกที่ออกลูกเป็นตัว และมีถุงหน้าท้องใช้เลี้ยงลูก เช่น จิงโจ้ หมีโคลา พวกที่ออกลูกเป็นตัวมีรกติดต่อระหว่างแม่และลูก เช่น ค้างคาวกิตติซึ่งเป็นสัตว์เลี้ยงลูกด้วยนมที่มีขนาดเล็กที่สุดในโลก ช้างเป็นสัตว์บกที่มีขนาดใหญ่ที่สุด วาฬ เป็นสัตว์เลี้ยงลูกด้วยนมที่มีขนาดใหญ่ที่สุดและอาศัยอยู่ในน้ำ
ตัวอย่างสัตว์มีกระดูกสันหลัง ดังภาพ

ไวรัส (virus)



โดยทั่วไปไม่จัดไวรัสเป็นสิ่งมีชีวิต เพราะไม่สามารถดำรงชีวิตได้ด้วยตนเอง ต้องอาศัย
สิ่งมีชีวิตชนิดอื่น รวมทั้งการเพิ่มจำนวนจะกระทำได้ก็ต่อเมื่ออาศัยในสิ่งมีชีวิตชนิดอื่น จึงดำรงชีวิต
เป็นปรสิต (parasite)



ไวรัสมีขนาดเล็กมาก ต้องดูด้วยกล่องจุลทรรศน์- อิเล็กตรอนเท่านั้น ไวรัสไม่มีลักษณะเป็นเซลล์เพราะไม่มีเยื่อหุ้มเซลล์และโพรโทพลาซึม มีแต่โครงสร้างที่ประกอบด้วยสายดีเอ็นเอ (DNA) หรืออาร์เอ็นเอ (RNA) มีโปรตีนหุ้ม ไวรัสมีรูปร่างและขนาดต่างๆ กัน ดังภาพ

ไวรัสทำให้เกิดโรคในแบคทีเรีย พืช สัตว์ และคน เช่น โรคใบด่างของยาสูบ โรคใบหงิกของพริก ไข้หวัด ไข้หวัดใหญ่โปลิโอ โรคพิษสุนัขบ้า โรคเอดส์ เป็นต้น
ระดับความหลากหลายทางชีวภาพ

ความหลากหลายทางชีวภาพมีหลายระดับ ดังต่อไปนี้

(
ความหลากหลายทางชีวภาพระดับชนิดพันธุ์ เป็นความแตกต่างในระดับชนิดพันธุ์ของสิ่งมีชีวิตต่างๆ ตัวอย่างเช่น ในป่ามีทั้ง หมูป่า แมวป่า ลิง และกระรอก เป็นต้น

(
ความหลากหลายทางชีวภาพด้านพันธุกรรม คือ ความแตกต่างระหว่างพันธุ์ของสิ่งมีชีวิตต่างๆ เช่น ข้าวพันธุ์ต่างๆ ได้แก่ ข้าวจ้าว ข้าเหนียว เป็นต้น ความแตกต่างที่มีอยู่ในสายพันธุ์ต่างๆ ยังช่วยให้มนุษย์สามารถเลือกได้ว่าการเลี้ยงหรือปลูกสิ่งมีชีวิตนั้นเพื่ออะไร เช่น การเลี้ยงวัวเนื้อ วัวนม เป็นต้น นอกจากนี้ความหลากหลายทางชีวภาพในระดับพันธุกรรมนี้เป็นข้อดีที่มนุษย์นำมาใช้ในการปรับปรุงพันธุ์เพื่อให้เกิดสิ่งมีชีวิตใหม่ๆ ได้

(
ความหลากหลายทางชีวภาพระดับระบบนิเวศ เป็นความหลากหลายทางชีวภาพที่สลับซับซ้อน เห็นได้จากความแตกต่างระหว่างระบบนิเวศประเภทต่างๆ เช่น ระบบนิเวศป่าดงดิบ ระบบนิเวศทุ่งหญ้า ระบบนิเวศป่าชายเลน เป็นต้น โดยในระบบนิเวศที่แตกต่างกันเหล่านี้ก็จะมีสิ่งมีชีวิตที่อาศัยอยู่แตกต่างชนิดกันด้วย
[image: image17.jpg]wonilur g

il
wnenamen

i ¢
A 0




[image: image18.jpg]


[image: image19.jpg]MIEARENEL]

[

wiatle



[image: image20.jpg][ZaTiapi)



